VM-gull alt annet enn en selvfølge
Hele lederskapet fra Norges store gullalder er borte. Nå er det Stine Bredal Oftedal som skal holde laget sammen og snu situasjonen når det butter. En tøff jobb for den 24 år gamle kapteinen. Den krever både et kaldt hode og et varmt hjerte. Og store bidrag fra resten av laget.Spania Blir som alltid å regne med. Har beholdt både trener Jorge Duenas og det meste av laget. Spilte 25-25 mot Danmark i den siste VM-oppkjøringskampen etter å ha slått Polen med solide 27-19. Montenegro Ble nummer fire i EM, men Buducnost – som er nesten identisk med Montenegros landslag – var suverene i Champions League-finalen mot Larvik. Knalltøft lag som er raskere enn før. Russland Vant fire VM-gull fra 2001 til 2009, men det har vært mye surr etter den tid. Nå ser det ut som Jevgenij Trefilov har fått skikk på både egen helse og laget. Klubbene sterkere enn på lenge. Spilte uavgjort mot Norge torsdag. Brasil Verdensmesteren fra 2013 blir helt sikkert sterke igjen. Har et på alle mulige måter solid lag nå som Eduarda Amorim er tilbake etter kneskaden. Men Norge slo Brasil i sommer. Og det er ikke umulig å mål seg laget til trener Morten Soubak. Danmark Jan Pytlick fikk sparken etter EM-fiaskoen i Ungarn. Nå styrer Klavs Bruun Jørgensen. Positive oppkjøringskamper, uavgjort mot Spania i generalprøven. Får støtte fra 11.400 tilskuere i hver kamp. Men er danskene defensivt gode nok? Sverige Slo Nederland, men har fått bank av både Norge og Russland de siste dagene. Virker ikke like sterke som da de tok en overraskende EM-bronse i fjor. Mye henger på Isabelle Gullden. Skytteren Linnea Torstenson blir trolig klar til VM. det vil styrke Sverige som ble vel slitne mot Norge. Frankrike Skuffet litt med 5. plassen i fjorårets EM, men har et ungt og sterkt lag som kan hevde seg i VM. Har slått Romania 29-27 og vunnet med kalassifre over Cuba de siste dagene. Har ikke vært spesielt gode i avgjørende kamper de siste årene. Sør-Korea Det nærmer seg OL og da blir alltid koreanerne alltid som den beste utgaven av seg selv. Skuffet med å bli slått ut av VM i åttedelsfinalen for to år siden. Men trener ifølge Thorir Hergeirsson knallhardt og blir å regne med. Angrepsspillet er det ikke mye i veien med. Oftedal og Nora Mørk kjører temposkifter veldig få nasjoner henger med på. EM-flyten fra i fjor er på vei. Det betyr rundt 30 – eller flere – norske scoringer i hver kamp. Sjekk hvem som nesten matcher Okparaebo-farten Defensivt lugger det mye mer. Men det hjelper med initiativ, innsats og taklinger. Som etter pause mot svenskene. Da de norske jentene trøkket til gikk nabolandets spillere fra å være en velsmakende Biff à la Lindström til å bli en sliten papptallerken med korv og mos. Norge har et konsept, en treningskultur og mesterskapsrutine som får den svenske stjernen Isabelle Gulldén til å si: – Norge er alltid favoritter når det er mesterskap. Det er de nå også. Sammen med Russland, som har fått et helt nytt trykk og større fart i spillet. Men det er vanskelig å kalle Norge noen soleklar VM-favoritt. For dette handler ikke bare om lørdagens åpningsmotstander Russland. Husker du disse historiske brassene? Men også om regjerende verdensmester Brasil, EM-finalist Spania, vertsnasjonen Danmark, Montenegro, Frankrike, Sør-Korea og selvsagt også svenskene. Serbia og Romania skal heller ikke undervurderes. Men når det gjelder å lykkes i mesterskap? Ingen drar til Danmark med erfaringen til Thorir Hergeirsson. Etter 15 år i gamet kan han alt om å bygge opp et mesterskap. Av og til lurer jeg på om landslagssjefen stoler for mye på den enorme rutinen han innehar sammen med trener Mia Høgdahl og keepersjef Mats Olsson. Ute på banen har Norge faktisk mistet erfaringen fra 943 landskamper. Karoline Dyhre Breivang og Linn-Kristin Riegelhuth Koren har gått frivillig. Ida Alstad og Katrine Lunde er blitt vraket. De norske keeperprestasjonene var på historisk dårlig nivå i fem av seks omganger i Møbelringen Cup: 27 redninger på 101 skudd. Alle kan se at det gir en redningsprosent på alarmnivå. Så kom Silje Solberg inn og tok 10 av 21 skudd. Plutselig levde den norske målvakten både med eget forsvar og med svenskenes skudd. Endelig kunne man se at et forsøk antagelig ville bli reddet allerede før det var avfyrt. Solberg løftet seg: – Veldig deilig Alle norske eksperter mener at det ville vært enda tryggere med Katrine Lunde. Men det er hverken Olsson eller Hergeirsson med på. De vil bli bedømt på VM-resultatet. Det holder ikke å gjenta innsatsen fra Beograd i 2013. Kvartfinaletapet for Serbia svir fortsatt. Men Norge hevet seg – litt uventet – med en fantastisk prestasjon da det var EM i fjor. Håndballjentene har blitt europamester i fem av de seks siste mesterskapene. Tallet for VM-gull? En seier på de syv siste verdensmesterskapene. Fullklaffen i Brasil-VM for fire år siden står fortsatt som det aller beste Hergeirsson har levert som landslagssjef. Det er alt annet enn en selvfølge at det skjer igjen.
Selvsagt er norsk VM-gull i håndball mulig. Men mangelen på erfaring og forsvarsspill kan koste håndballjentene dyrt i Danmark